作者：欧阳修
词牌/韵律：摸鱼儿

paragraphs: 卷绣帘、梧桐秋院落，一霎雨添新绿。
对小池闲立残妆浅，向晚水纹如縠。
凝远目。
恨人去寂寂，凤枕孤难宿。
倚阑不足。
看燕拂风檐，蝶翻露草，两两长相逐。
双眉促。
可惜年华婉娩，西风初弄庭菊。
况伊家年少，多情未已难拘束。
那堪更趁凉景，追寻甚处垂杨曲。
佳期过尽，但不说归来，多应忘了，云屏去时祝。